Diari Oficial de la Generalitat Valenciana


Sumari del DOGV 4825, del 23-08-2004 (2004/8736)

ORDE de 28 de juliol de 2004, de la Conselleria de Cultura, Educació i Esports, per la qual es convoquen ajudes econòmiques per a la realització de projectes sobre educació per a la salut pels centres docents de la Comunitat Valenciana pertanyents a la Xàrcia Europea de Centres Promotors de Salut, durant l'any 2004.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4825

Data del DOGV
:   23-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8736


Data del document
:   28-07-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * salut pública
    * ajuda pública
    * educació cívica
    * suport econòmic
    * centre d'ensenyament

ORDE de 28 de juliol de 2004, de la Conselleria de Cultura, Educació i Esports, per la qual es convoquen ajudes econòmiques per a la realització de projectes sobre educació per a la salut pels centres docents de la Comunitat Valenciana pertanyents a la Xàrcia Europea de Centres Promotors de Salut, durant l'any 2004. [2004/8736]
  
L'Orde de 24 de setembre del 2003 (DOGV de 03.10.2003), de la Conselleria de Cultura, Educació i Esport, va convocar concurso públic per a la integració de centres docents de la Comunitat Valenciana en la Xàrcia Europea d'Escoles Promotores de Salut (REEPS).
  
La base sexta de l'annex I de la dita Orde establix que els centres docents integrats en la dita xàrcia podran rebre les ajudes que s'establisquen en la Llei de Pressupostos de la Generalitat Valenciana.
  
La Resolució de 18 de novembre del 2003, de la Direcció General d'Ensenyança (DOGV de 27.11.2003), resol el concurs públic per a la integració de centres docents de la Comunitat Valenciana en la REEPS i establix en els seus annexos la relació dels dits centres.
  
Per la seua banda, la Llei de Pressupostos de la Generalitat Valenciana de l'any 2004 contempla ajudes econòmiques per a la realització de projectes sobre educació per a la salut pels centres docents de la Comunitat Valenciana integrats en la REEPS.
  
Per tot la qual cosa, i fent ús de les atribucions conferides per l'article 35 de la Llei 5/1983, de 30 de desembre, de Govern Valencià,
  
ORDENE
  
Primer. Convocatòria
  
Convocar ajudes econòmiques per a la realització de projectes sobre educació per a la salut, durant l'any 2004, pels centres docents seleccionats per Resolució de 18 de novembre del 2003, de la Direcció General d'Ensenyança (DOGV de 27.11.2003), que es va resoldre el concurs públic per a la integració dels centres docents de la Comunitat Valenciana en la REEPS, que figuren en l'annex I d'esta orde.
  
Segon. Requisits
  
Aprovar les Bases i els requisits per a la percepció de dites ajudes, que figuren en l'annex II de la present Orde, així com el model de sol·licitud que figura en l'annex III.
  
Tercer. Finançament
  
1. Les ajudes econòmiques concedides tindran com a finalitat sufragar parcialment els gastos de funcionament que genere al centre docent la realització del projecte d'educació per a la salut que està desenvolupant.
  
2. El finançament de les ajudes econòmiques destinades a projectes desenvolupats per centres docents públics anirà a càrrec del capítol II del programa 422.30 del pressupost de la Generalitat Valenciana per a l'any 2004, per un import global màxim de 32.000 euros.
  
3. El finançament de les ajudes econòmiques destinades a projectes desenvolupats per centres docents privats i privats concertats anirà a càrrec del capítol IV de la línia de subvenció T5596000 del programa 422.20 del pressupost de la Generalitat Valenciana per a l'any 2004, per un import global màxim de 15.000 euros.
  
DISPOSICIONS FINALS
  
Primera
  
Es delega en la Direcció General d'Ensenyança la facultat de resoldre esta convocatòria i se li autoritza per a adoptar les mesures oportunes per al compliment i el desenrotllament d'esta orde, i també per a resoldre totes les incidències que es plantegen en la seua interpretació i execució.
  
Segona
  
L'entrada en vigor d'esta orde serà l'endemà de la seua publicació en el Diari Oficial de la Generalitat Valenciana.
  
De conformitat amb el que estabix els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener, i 10, 14 i 46 de la Llei Reguladora de la Jurisdicció contenciós administratiu, la present orde, que posa fi a la via administrativa, podrà ser recorreguda, pels centres privats, potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà al de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà al de la seua publicació.
  
València, 28 de juliol de 2004
  
El conseller de Cultura, Educació i Esport
  
ESTEBAN GONZÁLEZ PONS
  
ANNEX II
  
Bases per a la percepció de les ajudes econòmiques per a la realització dels projectes d'integració en la REEPS de la Comunitat Valenciana durant el 2004.
  
Primera. Tramitació de les sol·licituds
  
1. El director o la directora del centre formularà una sol·licitud dirigida a la Direcció General d'Ensenyança segons el model que figura en l'annex III.
  
2. Les sol·licituds es presentaran en el Registre General de la Conselleria de Cultura, Educació i Esport (Av. Campanar, 32; 46836. València), en les Direccions Territorials de Cultura, Educació i Esport, o per mitjà de qualsevol altra de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999. Quan se present en una oficina de Correus es farà en sobre obert a fi de que en la capçalera del primer full del document que es vol enviar es facen constar, amb claredat, el nom de l'oficina, la data i el lloc de la seua admissió, per a ser datada i segellada pel funcionari de correus abans de ser certificada. Els participants que no presenten directament la sol·licitud en el Registre General de la Conselleria de Cultura, Educació i Esport, convé que comuniquen el lloc de presentació de la sol·licitud al fax de la Direcció General d'Ensenyança (509 911 270).
  
El termini de presentació de sol·licituds finalitzarà el 30 de setembre de 2004.
  
Segon. Concessió de les ajudes
  
1. La resolució d'estes ajudes es realitzarà dins dels tres mesos que establix l'article 42, punts 2 i 3 de la Llei 30/1992, de Règim Jurídic de les Administracions Públiques i del Procediment Administratiu Comú, seguint el procediment que s'indica a continuació.
  
2. Es constituirà una Comissió formada per:
  
President: el Cap del Servici de Programes d'Innovació Educatiu i Suport Escolar.
  
Vocals:
  
Un Inspector o Inspectora d'Educació, dessignat pel Servici Central de la Inspecció Educativa.
  
El Cap de la Secció d'Extensió Educativa
  
Quatre Assessors o Assessores de CEFIRE responsables de la REEPS, designats pel director general d'Ensenyança.
  
Un tècnic o tècnica de la Direcció General d'Ensenyança, amb veu i vot que actuarà com a secretari o secretària.
  
3. La Comissió estudiarà les sol·licituds presentades, així com l'informe de seguiment del projecte, emés pels assessors dels Centres de Formació, Innovació i Recursos Educatius (CEFIRE) corresponents, i publicarà la relació provisional de les ajudes econòmiques concedides en els taulers d'anuncis de la Conselleria de Cultura, Educació i Esport i de les Direccions Territorials de Cultura, Educació i Esport.
  
Per a la valoració dels projectes es tindran en compte els criteris següents:
  
a) Experiència prèvia en el desenrotllament d'activitats d'educació per a la salut.
  
b) Presència i promoció de l'educació per a la salut, com a tema transversal del currículum, en el Projecte Educatiu, Projecte Curricular i Programacions Didàctiques.
  
c) Implicació i participació de l'alumnat, del professorat, de l'AMPA, de professionals sociosanitaris i de diverses institucions.
  
d) Plantejament del projecte: objectius, activitats, metodologia, organització, temporalitat i sistema d'avaluació.
  
4. Hi haurà un termini de 10 dies hàbils per a presentar al·legacions davant de la Comissió. Les al·legacions es presentaran en el registre de la Conselleria de Cultura, Educació i Esport o en les Direccions Territorials de Cultura, Educació i Esport corresponents.
  
5. Transcorregut este termini, estudiades i, si és procedent, ateses les al·legacions presentades, la Comissió de Valoració elevarà la proposta definitiva al director general d'Ensenyança que resoldrà la convocatòria per delegació del conseller. La resolució de la convocatòria es publicarà en el Diari Oficial de la Generalitat Valenciana.
  
Tercer. Obligacions dels beneficiaris
  
Els beneficiaris de les ajudes hauran de presentar, abans del 29 d'octubre del 2004, la documentació següent:
  
1. Memòria final.
  
2.Un resum del projecte que no supere una pàgina, presentat en paper en format DINA4 i a doble espai, i un disquet d'ordinador que continga un fitxer en format Word amb el text del resum.
  
3. Si és procedent, exemplar del material produït com a conseqüència de la realització del projecte.
  
Quart. Pagament de les ajudes
  
1. Els centres docents públics rebran la quantitat adjudicada, una vegada acceptada expressament la realització del projecte d'educació per a la salut a través d'escrit de la direcció del centre a la Direcció General d'Ensenyança. El lliurament de la dita quantitat s'efectuarà per mitjà d'ordes de pagament en ferm, a proposta de la Conselleria de Cultura, Educació i Esport a càrrec del pressupost anual d'aquella, com disposa la Llei de la Generalitat Valenciana de Pressupostos per a l'exercici 2004.
  
Dau el seu caràcter de sobredotació per gastos extraordinaris de funcionament, en els documents de control de l'activitat econòmica del centre hauran d'especificar-se clarament els ingressos i els gastos que es produïsquen per raó d'esta convocatòria. Així mateix, s'adjuntarà la justificació de l'import de la quantitat concedida a la justificació anual que han d'efectuar, segons disposa l'Orde de 18 de maig de 1995, de la Conselleria de Cultura, Educació i Ciència (DOGV núm. 2.526).
  
2. Els centres docents privats i privats concdertados percebran l'ajuda atorgada després de la justificació del compliment de la finalitat per a la que es va concedir. Per a això, remetran els documents corresponents originals, o les seues fotocòpies compulsades, a la Direcció General d'Ensenyança.
  
Tota alteració de les condicions tingudes en compte per a la concessió de les subvencions i, en tot cas, l'obtenció concurrent de subvenció o ajuda atorgada per altres administracions o ens públics o privats, podrà donar lloc a la modificació de la resolució de concessió.
  
Quan esta subvenció siga superior a 1.800 euros, en el moment d'atorgar-los la subvenció, hauran de presentar certificat actualitzat d'estar al corrent de les obligacions tributàries i, si és procedent, amb la seguretat social, expedida per l'agència de l'administració tributària i de la seguretat social, segons el que disposa l'Orde de 30 de maig de 1996, de la Conselleria d'Economia i Hisenda (DOGV núm.: 2.775, de 21-06-1996), així com certificat de la Conselleria d'Economia i Hisenda i de l'últim rebut de l'Impost d'Activitats Econòmiques. En cas de no estar obligats a prestar les declaracions o documents que es tracte, s'acreditarà esta circumstància per mitjà de declaració responsable.
  
L'import de les ajudes, en cap cas, podrà ser de tal quantia que, aïlladament o sumat a les subvencions o ajudes d'altres administracions públiques o privades, supere el cost de l'activitat a desenrotllar pel beneficiari.
  
Correspondrà el reintegrament de les quantitats percebudes i l'exigència de l'interés de demora des del moment de pagament de la subvenció en els casos següents: incompliment de l'obligació de justificació; obtenció de la subvenció sense reunir les condicions requerides per a això; incompliment de la finalitat per a la que la subvenció va ser concedida; incompliment de les condicions imposades als beneficiaris en la concessió de la subvenció. Igualment, quan la subvenció principal siga de la Generalitat Valenciana, correspondrà el reintegrament de l'excés obtingut sobre el cost de l'activitat.
  
Quan en l'exercici de les funcions d'inspecció o control es deduïsquen indicis de la incorrecta obtenció, gaudi o destí de la subvenció o ajuda percebuda, els agents encarregats de la seua realització podran acordar la retenció de les factures, documents equivalents o substitutivos i de qualsevol altre document relatiu a les operacions en què tals indicis es manifesten.
  
3. L'escrit d'acceptació i els documents justificatius a què fa referència el present apartat, es podran presentar en els Registres de les Direccions Territorials de Cultura, Educació i Esport o per mitjà de qualsevol de les altres formes establides en l'articule 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener. El termini de presentació dels dits documents serà de 20 dies hàbils comptats a partir del dia següent a la publicació de la Resolució en el Diari Oficial de la Generalitat Valenciana.